《荷香如沉水》
金朝·蔡圭

新荷翠参差，十亩藏漪澜。临风倚云盖，过雨惊珠盘。

夕阳香四来，坐我西阑干。三径未论菊，九畹空羞兰。

聊分海南珍，炷之古博山。谁能品优劣，待以季孟间。

作者简介：蔡珪，字正甫，蔡松年子，真定人。中进士第，不求调，久乃除澄州军事判官，迁三河主簿。丁父忧，起复翰林修撰，同知制诰。在职八年，改户部员外郎，兼太常丞。珪号为辨博，凡朝廷制度损益，珪为编类详定检讨删定官。